เพิ่มอยุธยา ฉะเชิงเทรา ชลบุรี พื้นที่ควบคุมสูงสุดและเข้มงวด
เว็บไซต์ราชกิจจานุเบกษา เผยแพร่ คำสั่งศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 ที่ 10/2564 ว่า พลเอก ประยุทธ์ จันทร์โอชา นายกรัฐมนตรี ในฐานะผู้อำนวยการศูนย์บริหารสถานการณ์โควิด-19 ลงนามในคำสั่งออกตามความในมาตรา 9 แห่งพระราชกำหนดการบริหารราชการในสถานการณ์ฉุกเฉิน ฉบับที่ 28 เรื่อง พื้นที่สถานการณ์ที่กำหนดเป็นพื้นที่ควบคุมสูงสุดและเข้มงวด พื้นที่ควบคุมสูงสุด พื้นที่ควบคุม และพื้นที่เฝ้าระวังสูง โดยเพิ่มพื้นที่ควบคุมสูงสุดและเข้มงวด จากเดิม 10 จังหวัด เป็น 13 จังหวัด เพื่อให้สอดคล้องกับสถานการณ์ ประกอบด้วย กรุงเทพมหานคร ฉะเชิงเทรา ชลบุรี นครปฐม นนทบุรี นราธิวาส ปทมุธานี ปัตตานี พระนครศรีอยุธยา ยะลา สงขลา สมุทรปราการ สมุทรสาคร ส่วนพื้นที่ควบคุมสูงสุด 53 จังหวัด และพื้นที่ควบคุม 10 จังหวัด และพื้นที่เฝ้าระวังสูง 1 จังหวัดคือ ภูก็ตสำหรับประกาศได้ขยายเวลาข้อกำหนด พื้นที่ห้ามออกนอกเคหสถานเพิ่มเติมสำหรับพื้นที่ควบคุมสูงสุดและเข้มงวด เว้นแต่จะได้รับอนุญาตจากเจ้าหน้าที่ ระหว่างเวลา 21.00 น.ถึง 04.00 น.ของวันรุ่งขึ้น ต่อเนื่องเป็นระยะเวลาอย่างน้อย 14 วัน นับแต่วันที่ข้อกำหนดฉบับนี้ใช้บังคับ พร้อมทั้งกำหนดเงื่อนไขการใช้เส้นทางคมนาคมและการตรวจคัดกรองการเดินทางเฉพาะเขตพื้นที่ควบคุมสูงสุดและเข้มงวด เพื่อประโยชน์ในการควบคุมและป้องกันการแพร่ระบาดของโรค ตั้งจุดตรวจ ด่านตรวจ หรือจุดสกัดเส้นทางคมนาคมเข้าออกเขตพื้นที่ โดยการคัดกรอง ชะลอหรือสกัดกั้นการเดินทางออกนอกเขตพื้นที่ควบคุมสูงสุดและเข้มงวดเพื่อเดินทางไปยังพื้นที่อื่นขณะที่การขนส่งสาธารณะ จำกัดจำนวนผู้โดยสารไม่เกิน 50% ของความจุผู้โดยสารสำหรับยานพาหนะแต่ละประเภท รวมทั้งจัดให้มีการเว้นระยะห่างส่วนบริการอื่นๆ เช่น การจำหน่ายอาหารและเครื่องดื่ม ร้านจำหน่ายอาหารหรือเครื่องดื่ม ให้เปิดดำเนินการได้จนถึงเวลา 20.00 น.ห้ามการบริโภคในร้าน และให้นำกลับไปบริโภคที่อื่นเท่านั้น ,ห้างสรรพสินค้า ศูนย์การค้า คอมมูนิตี้มอลล์ ให้เปิดได้เฉพาะแผนกซูเปอร์มาร์เก็ต แผนกยาและเวชภัณฑ์ โดยเปิดได้ถึงเวลา 20.00 น,ร้านสะดวกซื้อ และตลาดสด ให้เปิดได้ถึง 20.00 น.โดยจำกัดเวลาสำหรับรานสะดวกซื้อซึ่งตำมปกติเปิดให้บริการในช่วงเวลากลางคืน ให้ปิดให้บริการในระหว่างเวลา 20.00 น.ถึง 04.00 น.วันรุ่งขึ้น, โรงพยาบาล สถานพยาบาล คลินิกแพทย์รักษาโรค ร้ายขายยา ร้านค้าทั่วไป ธนาคาร ตู้เอทีเอ็ม ธุรกิจสื่อสารโทรคมนาคม ไปรษณีย์และพัสดุภัณฑ์ ร้านจำหน่ายอาหารสัตว์ ร้านขายยาและเวชภัณฑ์ ร้านจำหน่ายเครื่องมือช่างและอุปกรณ์ก่อสร้าง ร้านจำหน่ายสินค้ำเบ็ดเตล็ดอันจำเป็น สถานที่จำหน่ายแก๊สหุงต้ม เชื้อเพลิง ปั๊มน้ำมัน ปั๊มแก๊ส รวมทั้งบริการส่งสินค้าและอาหารตามสั่ง (delivery online) ยังคงเปิดดำเนินการได้ตามความจำเป็นพร้อมย้ำห้ามจัดกิจกรรมที่มีความเสี่ยง ต่อการแพร่โรคในพื้นที่ควบคุมสูงสุดและเข้มงวดที่มีการรวมตัวมากกว่า 5 คนขึ้นไป จะต้องขออนุญาตจากเจ้าหน้าที่เพื่อตรวจสอบและทบทวนมาตรการป้องกันโรคการบังคับใช้มาตรการตามข้อกำหนด ให้เจ้าหน้าที่ตรวจสอบและกำกับการปฏิบัติตามมาตรการ ข้อห้าม และข้อปฏิบัติตามข้อกำหนดนี้เป็นระยะเวลาต่อเนื่องอย่างน้อย 14 วันจนถึงวันที่ 2 ส.ค.64 โดยจะมีการประเมินสถานการณ์และความเหมาะสมของมาตรการทุก 7 วัน ทั้งนี้ ตั้งแต่วันที่ 20 ก.ค.64 เป็นต้นไป เว้นเฉพาะมาตรการขนส่งสาธารณะให้มีผลบังคับใช้ตั้งแต่วันที่ 21 ก.ค.64 เป็นต้นไป